OpenLLM-France/wikimedia huggingface dataset:
# FK Mažeikiai

El Futbolo Klubas Mažeikiai és un club de futbol lituà de la ciutat de Mažeikiai.

## Història

Evolució del nom:
* 1961: ETG (Elektrotechnikos gamykla) Mažeikiai
* 1962: Elektra Mažeikiai
* 1973: Atmosfera Mažeikiai
* 1990: Jovaras Mažeikiai
* 1992: FK Mažeikiai
* 1992: ROMAR Mažeikiai
* 1995: FK Mažeikiai
* 2001: Nafta Mažeikiai
* 2003: FK Mažeikiai
Va viure la seva millor època a partir de 1992 quan adoptà el nom de Romar: acrònim de Romas Marcinkevičius, principal inversor del club. El club fou tres cops campió de Lituània. També fou finalista de copa el 1979.

## Palmarès

* Lliga lituana de futbol:
** 1976, 1979, 1994

## Participacions en el campionat lituà

* 2011: 9è (A lyga)
* 2010: 9è (A lyga)
* 2009: 3r (1 Lyga)
* 2008: 1r (2 Lyga oest)
* 2007: 4t (2 Lyga nord)
* 2006: 3r (2 Lyga nord)
* 2005: 4t (2 Lyga nord)
* 2004: 6è (1 Lyga)
* 2003: 1r (2 Lyga)

## Referències

* ↑ «FK mazeikiai». weltfussballarchiv.com. [Consulta: 9 abril 2017].
* ↑ «Lithuania - List of Champions». RSSSF. [Consulta: 12 juliol 2013].
* ↑ «Lithuania - Cup finals». RSSSF. [Consulta: 12 juliol 2013].
# Fernando Zambrano Sánchez

Fernando Bonifacio Zambrano Sánchez (nascut el 23 d'octubre de 1949) és un futbolista andalús, ja retirat, que va jugar de migcampista i posteriorment ha fet d'entrenador.

## Carrera

Nascut a El Saucejo, Sevilla, Andalusia, Zambrano va representar el Getafe Deportivo com a jugador, gaudint d'una etapa de vuit anys al club que va incloure tres temporades completes a Segona Divisió. Després de retirar-se, va començar a treballar com a entrenador, amb els juvenils del Rayo Vallecano i l'Atlètic de Madrid.
Després d'estar-se als CD San Fernando, CF Valdepeñas i CDC Moscardó, Zambrano va ser nomenat entrenador del Rayo Vallecano el novembre de 1993. Acomiadat el febrer de 1994, posteriorment va dirigir el club en dues ocasions més: el 1996 i el 1997, amb una funció de director de futbol en el procés.
El 1999 Zambrano va ser nomenat entrenador de l'Atlètic de Madrid B, amb l'equip a Segona Divisió. Després de quedar segon a la campanya 1998–99, es va mantenir al capdavant, i després del descens de l'equip principal de la Lliga, va ser nomenat entrenador del primer equip el 5 de juny de 2000.
Zambrano va ser rellevat de les seves funcions l'octubre del 2000, després d'un mal començament. Posteriorment va reprendre la seva carrera a càrrec d'equips de segon nivell (Córdoba CF i Ciudad de Murcia) i una etapa a l'Atlético Esquivias CF abans de ser declarat en fallida.

## Referències

* ↑ «Zambrano debuta con el Rayo en Vallecas ante la Real Sociedad» (en castellà). El País, 10-11-1993. [Consulta: 5 abril 2016].
* ↑ «La familia Gil elige a Zambrano para entrenar al Atlético en Segunda» (en castellà). El País, 05-05-2000. [Consulta: 5 abril 2016].
* ↑ «Jesús Gil destituye a Zambrano como entrenador del equipo» (en castellà). El País, 03-10-2000. [Consulta: 5 abril 2016].
* ↑ «Fernando Zambrano, nuevo entrenador del Córdoba» (en castellà). Diari AS, 21-01-2003. [Consulta: 5 abril 2016].
* ↑ «Zambrano sustituye a Juanjo Enríquez» (en castellà). Diario AS, 27-04-2004. [Consulta: 5 abril 2016].
* ↑ «Fernando Zambrano entrena al At.Esquivias» (en castellà). Rayo Herald, 12-09-2006. Arxivat de l'original el 16 d'abril 2016. [Consulta: 5 abril 2016].

## Enllaços externs

* Fernando Zambrano Sánchez a BDFutbol
* Fernando Zambrano Sánchez Fitxa com a entrenador a BDFutbol
# First Dates

* Per a altres significats, vegeu «First Dates (Cuatro)».
First Dates és el nom d'un programa de tele-realitat britànic emès per primera vegada al Channel 4 el 20 de juny del 2013. El programa en la seva versió britànica és narrat per Brian Protheroe.
El programa consisteix en junta en una primera cita dues persones atípiques, però que poden arribar a trobar vincles comuns, en un restaurant sense haver-se conegut abans de veure's. Tot plegat es filma per càmeres de televisió. Al final del sopar les dues persones han d'indicar si li donen o no una segona oportunitat a l'altre. La versió original del programa dura aproximadament 60 minuts per cada programa. Al Regne Unit el programa ja porta emetent-se des del 2013 fins al 2016, és a dir, 6 temporades.
Ha estat adaptat a altres països. A la versió irlandesa, el programa va ser comprat i emès per RTÉ, mentre que a la versió castellana el programa ha estat comprat per Mediaset i emès pel canal de televisió Cuatro.

## Referències

* 1 2 http://www.channel4.com/programmes/first-dates
* ↑ http://www.cuatro.com/firstdates/
# Fixed Bayonets!

Fixed Bayonets! és una pel·lícula estatunidenca, estrenada el 1951 i dirigida per Samuel Fuller. Produida per la 20th Century Fox durant la guerra de Corea, és la segona pel·lícula de Samuel Fuller sobre el tema després de The Steel Helmet.

## Argument

L'acció passa durant el primer hivern de la Guerra de Corea. Un escamot està encarregat de defensar tant sí com no un pujol exposat als adversaris. Ningú no s'encarrega veritablement de les operacions, fins que el caporal Denno n'acabi assumint la responsabilitat, malgrat el fet que sigui un individualista.

## Repartiment

* Richard Basehart – Caporal Denno
* Gene Evans – Sergent Rock
* Michael O'Shea – Sergent Lonergan
* Richard Hylton – Metge John Wheeler
* Skip Homeier – Whitey
* David Wolfson – Bigmouth
* Henry Kulky – Vogl
* Glenn Corbett - Tinent
* James Dean - Doggie (no surt als crèdits)
* John Doucette - Coronel

## Crítica

Les dificultats físiques i emocionals d'un escamot d'infanteria americà destacat per cobrir la retirada d'una divisió al front coreà s'expliquen amb realisme afectat i bastant obvi a "Fixed Bayonets". Escrit i dirigit per Samuel Fuller, que aparentment estava qualificat com una autoritat en la guerra de Corea per la seva producció independent "The Steel Helmet", aquesta pel·lícula traeix poques de les virtuts i la majoria dels defectes d'aquell homenatge a les tropes a Corea, era una pel·lícula de virtuts limitades, en el millor dels casos. Excepte en la seva admiració general per la tenacitat i força d'homes que pateixen i moren d'una manera tosca, l'última pel·lícula de Fuller està fallant en alguns aspectes: la seva acció sembla planejada i sintètica, els seus personatges són tots convencionals i el seu estàndard d'heroisme és una habilitat per quedar-se ferm i matar.

## Referències

* ↑ The New York Times. Fixed Bayonets! (en anglès). The New York Times.
# Fahd de l'Aràbia Saudita

Fahd ibn Abd-al-Aziz Al Saüd (àrab: فهد بن عبد العزيز آل سعود, Fahd ibn ʿAbd al-ʿAzīz Āl Saʿūd; també transcrit Abdul Aziz o Abdulaziz), conegut com a Fahd de l'Aràbia Saudita (Riad, 1921 - 1 d'agost de 2005), va ser, fins a la seva mort, rei i primer ministre de l'Aràbia Saudita i líder dels Al Saüd. Fahd va sofrir un infart el 1995 i va deixar de realitzar les seves funcions oficials, que van ser represes pel seu germà mitjà Abd-Al·lah ibn Abd-al-Aziz Al Saüd, que va esdevenir així regent de facto.
Ha estat un dels sis germans que han governat aquesta regió (Saüd, Fàysal, Khàlid, ell mateix, Abd-Al·lah i Salman). Fahd va ascendir al tron a la mort de seu germà mitjà, Khàlid, el 13 de juny de 1982.
Va dur a terme una renovació dels espais sagrats entre 1982 i 1988 d'Arafat, Mina i Muzdalifah, i al-Màsjid al-Haram on va aixecar una nova ala i una zona de pregària exterior a la mesquita a les que s'accedeix per la porta del rei Fahd. Entre 1987 i 2005 es van construir a al-Màsjid al-Haram més minarets, 18 portes més, tres cúpules corresponents en posició a cada porta i la instal·lació de prop de 500 columnes de marbre, terres climatitzats, aire condicionat, escales mecàniques i un sistema de drenatge, i s'aixecà una residència del rei amb vistes a la mesquita i més àrea d'oració a la mateixa mesquita i als voltants.
El 27 de maig de 2005, el govern saudita va anunciar que el rei Fahd havia estat hospitalitzat. A més, altres fonts asseguraven que es trobava en condicions preocupants. The Washington Times va informar fins i tot que estava mort. Fonts oficials saudites van declarar a Reuters que el monarca, de 82 anys, havia sofert una febre i "tenia aigua als seus pulmons", la qual cosa requeria la seva hospitalització. Fonts mèdiques van assegurar que el rei havia tingut una infecció de pulmó i que se li hauria de fer un TAC mentre estigués en l'hospital un o dos dies. Tanmateix, va haver de romandre en l'hospital i va morir l'1 d'agost d'aquell mateix any.

## Referències

* ↑ «Gates of Masjid al-Haram». Arxivat de l'original el 18 març 2018. [Consulta: 17 març 2018].
# Font del Retor (Onda)

La font del Retor és un brollador d'aigua del terme municipal d'Onda, a la comarca de la Plana Baixa. Se situa al vessant nord del Montí i no gaire lluny de l'ermita de Santa Bàrbara. Per accedir-hi, cal prendre el sender senyalitzat SL-CV-142, el qual se superposa ací a l'antiga senda empedrada que unia font i ermita. No obstant això, la localitat més propere és Artesa, des d'on s'arriba al brollador en mitja hora i escaig.
Tot i la popularitat de la font, fa anys que es va assecar. Com a conseqüència d'unes fortes pluges, surtí novament durant alguns dies del mes de març de 2014.
Al bell mig de la font hi ha un xicotet panell ceràmic amb una imatge de sant Vicent Ferrer, col·locat l'any 1958.
Bernardo Mundina nomenà la font del Retor d'Onda l'any 1873, tot recomanant les seues aigües per als qui patien d'inapetència.

## Referències

* ↑ «Ruta SL-CV-142». Ajuntament d'Onda. Arxivat de l'original el 2018-02-07. [Consulta: 11 juny 2016].
* ↑ Mundina, Bernardo. Historia, geografía y estadística de la provincia de Castellón (en castellà). Castelló: Rovira Hermanos, 1873.
# FJI

FJI té els següents significats:
* FJI, Fòrum Judicial Independent, associació professional de jutges d'Espanya
* FJI, acrònim i monograma de Francesc Josep I d'Àustria, emperador d'Àustria
# FK Akademik Sofia

El FK Akademik Sofia (en búlgar: ФК "Академик") fou un club de futbol búlgar de la ciutat de Sofia, al barri de Slatina.

## Història

El club va ser fundat el 1947. S'ha anomenat successivament:
* 1947 DSO (Dobrovolna Sportna Organizatsia) Akademik
* 1957 SFD (Studentsko Fizkulturno Druzhestvo) Akademik
* 1990 FK Akademik
* 2007 FK Akademik 1947 (en unir-se a Vihar Gurublyane)
El seu major triomf fou la victòria a la Copa dels Balcans de 1974. Dos jugadors de l'equip han jugat amb la selecció alguna Copa del Món de futbol. Aquests han estat: Ivan Dimitrov el 1970 i Mladen Vasilev el 1974. Ha participat en competicions europees.
L'equip té una secció de basquetbol que als anys 50 fou dos cops finalista de la copa d'Europa de bàsquet.

## Palmarès

* Copa Balcànica de clubs (1): 1974

## Jugadors destacats

* Ivan Dimitrov
* Mladen Vasilev

## Referències

* ↑ «Akademik's 2009–10 results and fixtures». Livescore. Arxivat de l'original el 18 de juliol 2011. [Consulta: 4 gener 2011].
* ↑ http://www.webalice.it/claudionicoletti1/Clubcode/BULGARIA.htm Arxivat 2016-03-03 a Wayback Machine.
* ↑ PFC Akademik Sofia UEFA History UEFA.com Retrieved 28 Mar 2016.
* ↑ «ESPN.com - 10 reasons to watch the Euroleague». sports.espn.go.com. [Consulta: 7 juny 2008].

## Enllaços externs

* Bul-foot.org - Akademik (Sofia)
# Florence (Colorado)

Florence és una població dels Estats Units a l'estat de Colorado. Segons el cens del 2000 tenia 3.653 habitants.
Florence acull l'ADX Florence, la presó de "supermàxima seguretat" del Govern federal dels Estats Units.

## Demografia

Segons el cens del 2000, Florence tenia 3.653 habitants, 1.488 habitatges, i 973 famílies. La densitat de població era de 346,5 habitants per km².
Dels 1.488 habitatges en un 31,8% hi vivien nens de menys de 18 anys, en un 49,4% hi vivien parelles casades, en un 11,6% dones solteres, i en un 34,6% no eren unitats familiars. En el 30,8% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,5% tenia menys de 18 anys, un 7% entre 18 i 24, un 27,9% entre 25 i 44, un 21,2% de 45 a 60 i un 16,5% 65 anys o més.
L'edat mediana era de 36 anys. Per cada 100 dones de 18 o més anys hi havia 86,8 homes.
La renda mediana per habitatge era de 29.628 $ i la renda mediana per família de 39.276 $. Els homes tenien una renda mediana de 33.750 $ mentre que les dones 22.042 $. La renda per capita de la població era de 14.969 $. Entorn del 12,5% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Florence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Florence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Florence-Graham

Florence-Graham és una concentració de població designada pel cens dels Estats Units a l'estat de Califòrnia. Segons el cens del 2000 tenia 60.197 habitants.

## Demografia

Segons el cens del 2000, Florence-Graham tenia 60.197 habitants, 13.354 habitatges, i 11.617 famílies. La densitat de població era de 6.492,2 habitants/km².
Dels 13.354 habitatges en un 60,7% hi vivien nens de menys de 18 anys, en un 54,2% hi vivien parelles casades, en un 22,7% dones solteres, i en un 13% no eren unitats familiars. En el 10,2% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,51 i el nombre mitjà de persones que vivien en cada família era de 4,71.
Per edats la població es repartia de la següent manera: un 40% tenia menys de 18 anys, un 12,9% entre 18 i 24, un 29,8% entre 25 i 44, un 12,4% de 45 a 60 i un 4,9% 65 anys o més.
L'edat mediana era de 24 anys. Per cada 100 dones de 18 o més anys hi havia 99,9 homes.
La renda mediana per habitatge era de 25.425 $ i la renda mediana per família de 25.824 $. Els homes tenien una renda mediana de 19.400 $ mentre que les dones 16.496 $. La renda per capita de la població era de 8.092 $. Entorn del 34,1% de les famílies i el 35,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Florence-Graham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Florence-Graham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# FK Ertis Pavlodar

El FK Ertis Pavlodar (kazakh: Ертіс футбол клубы), també escrit com FK Irtysh Pavlodar, és un club kazakh de futbol de la ciutat de Pavlodar.

## Història

Evolució del nom:
* 1965 : Ertis
* 1968 : Traktor
* 1993 : Ansat
* 1996 : Ertis
* 1999 : Ertis-Bastau per patrocini
* 2000 : Ertis
El 30 de maig de 2020 la Lliga de Futbol Professional del Kazakhstan anuncià que el club era expulsat de la lliga per problemes financers.

## Palmarès

* Lliga kazakha de futbol:
** 1993, 1997, 1999, 2002, 2003
* Copa kazakha de futbol:
** 1998
* Copa de la RSS del Kazakhstan:
** 1988

## Referències

* ↑ «"ERTIS" уведомил ПФЛК о прекращении участия в OLIMPBET-Чемпионате Казахстана» (en russian). pflk.kz/. Kazakhstan Premier League, 30-05-2020. Arxivat de l'original el 25 d’agost 2020. [Consulta: 19 agost 2020].
* ↑ «Kazakhstan - List of Champions» (en (anglès)). rsssf.com. [Consulta: 9 febrer 2024].
* 1 2 «Kazakhstan Cup Finals» (en (anglès)). rsssf.com. [Consulta: 9 febrer 2024].
# Formiguer gorjablanc

El formiguer gorjablanc (Oneillornis salvini) és una espècie d'ocell de la família dels psitàcids (Thamnophilidae) que rep en diverses llengües el nom de "formiguer gorjablanc" (Anglès: White-throated Antbird. Espanyol: Hormiguero gorgiblanco). Habita la selva humida de l'est del Perú, nord de Bolívia i oest del Brasil.
# Federal de galons

El federal de galons (Agelasticus thilius) és una espècie d'ocell de la família dels ictèrids (Icteridae) que habita aiguamolls del sud-est del Perú, centre i sud-oest de Bolívia, Uruguai, Xile, nord i centre de l'Argentina i zona limítrofa del sud-est del Brasil.

## Referències

* ↑ «Federal de galons». Cercaterm. TERMCAT, Centre de Terminologia. Rev. 20/01/2023(català)
# Fatsa

Fatsa és una vila i un districte de la província d'Ordu, a la Regió de la Mar Negra de Turquia.

## Etimologia

El nom Fatsa deriva de Fanizan filla del rei Farnaces II del Pont i des d'allà hauria mutat a través de Fanise, Phadsane, Pytane, Facha i actualment Fatsa. Segons els registres de l'Imperi Otomà, figura amb el nom de Satılmış. Els grec l'anomenaren també Polemonion i Side. Podria haver estat l'antiga Fabda.

## Història

Polemonion (en llatí Polemonium, en grec antic Πολεμώνιον) era una ciutat de la costa del Pont a la desembocadura del riu Sidè (actualment conegut com a Bolaman Irmağı). Plini el Vell situa la ciutat a 120 milles romanes d'Amisos, que sembla una distància massa gran. Ni Estrabó ni cap altre geògraf mencionen la ciutat, i es creu que es va construir al lloc de l'antiga Side (la comarca de la qual es coneixia com a Sidene) i va agafar el nom del rei Polemó I del Pont, nomenat per Marc Antoni el 36 a. C. o més probablement del seu fill i successor Polemó II. Aquesta part del Pont és va fer important amb el temps, i va rebre el nom de Pont Polemoníac.

## Referències

* ↑ Anthony Bryer and David Winfield, The Byzantine Monuments and Topography of the Pontos (Dumbarton Oaks Research Library and Collection, 1985: ISBN 088402122X), p. 111.
* ↑ Smith, William (ed.). «Polemonium». Dictionary of Greek and Roman Geography (1854). [Consulta: 26 abril 2021].
# Fatsia

Fatsia és un petit gènere de tres espècies d'arbres perennes natius del sud del Japó i Taiwan. Tenen grans fulles palmeades i lobulades de 20-50 cm d'ample, sobre un pecíol de fins a 50 cm de longitud, les seves flors són petites de color crema agrupades en denses umbel·les terminals que es produeixen al final de l'estiu o principi d'hivern, seguits per petits fruits negres.

## Taxonomia

* Fatsia japonica
* Fatsia oligocarpella
* Fatsia polycarpa
# Ferroefremovita

La ferroefremovita és un mineral de la classe dels sulfats que pertany al grup de la langbeinita. Rep el nom per ser l'anàleg de ferro de l'efremovita.

## Característiques

La ferroefremovita és un sulfat de fórmula química (NH₄)₂Fe$^{2+}$₂(SO₄)₃. Va ser aprovada com a espècie vàlida per l'Associació Mineralògica Internacional l'any 2019, sent publicada per primera vegada el 2021. Cristal·litza en el sistema isomètric. La seva duresa a l'escala de Mohs és 2. Químicament es troba relacionada amb la sabieïta i la pyracmonita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5368/1.

## Formació i jaciments

Va ser descoberta a la fumarola "Bocca Grande" de la Solfatara di Pozzuoli, a Nàpols (Campània, Itàlia), on es troba en forma de cristalls cúbics de fins a 0,1 mm de diàmetre associada a altres minerals com òpal, mascagnita, huizingita-(Al), godovikovita i adranosita-(Fe). Aquesta solfatara és l'únic indret de tot el planeta on ha estat descrita aquesta espècie mineral.

## Referències

* ↑ «Ferroefremovite» (en anglès). Mindat. [Consulta: 31 juliol 2021].
# Ferrodimolibdenita

La ferrodimolibdenita és un mineral de la classe dels sulfurs.

## Característiques

La ferrodimolibdenita és un sulfur de fórmula química FeMo₂S₄. Va ser aprovada com a espècie vàlida per l'Associació Mineralògica Internacional en el mes de juny de l'any 2023, i encara resta pendent de publicació. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 6005/1.

## Formació i jaciments

Va ser descoberta al complex Daba-Siwaqa, dins la Governació d'Amman (Jordània), sent l'únic indret de tot el planeta on ha estat descrita aquesta espècie mineral.

## Referències

* ↑ «Ferrodimolybdenite» (en anglès). Mindat. [Consulta: 28 setembre 2023].
* 1 2 Bosi, Ferdinando; Hatert, Frédéric; Pasero, Marco; Bosi, Ferdinando; Mills, Stuart J. «IMA Commission on New Minerals, Nomenclature and Classification (CNMNC) – Newsletter 74». European Journal of Mineralogy, 35, 2, 18-08-2023, pàg. 659–664. DOI: https://doi.org/10.5194/ejm-35-659-2023 [Consulta: 13 setembre 2023].
# Ferroericssonita

La ferroericssonita és un mineral de la classe dels silicats que pertany al grup de l'ericssonita.

## Característiques

La ferroericssonita és un sorosilicat de fórmula química BaFe²⁺₂Fe³⁺(Si₂O₇)O(OH). Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema monoclínic. La seva duresa a l'escala de Mohs és 4,5.

## Formació i jaciments

Va ser descoberta al dipòsit de Big Creek, al comtat de Fresno (Califòrnia, Estats Units). També ha estat descrita a un altre indret del mateix estat: el dipòsit de bari i silicats de Trumbull Peak, al comtat de Mariposa. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Ferroericssonite» (en anglès). Mindat. [Consulta: 20 agost 2021].
# Felix Großschartner

Felix Großschartner (Wels, Alta Àustria, 13 de desembre de 1993) és un ciclista austríac, professional des del 2016 i començà a les files del Bora-Hansgrohe i des del 2023 corre amb l'UAE Team Emirates.

## Palmarès

* 2014
** Campió d'Àustria en escalada de muntanya
* 2015
** 1r al Trofeu Banca Popolare di Vicenza
** Vencedor d'una etapa al Giro del Friül-Venècia Júlia
* 2019
** Vencedor d'una etapa a la Volta a Turquia
* 2020
** Vencedor d'una etapa a la Volta a Burgos
* 2021
** Vencedor d'una etapa al Tour dels Alps
* 2022
** Campió d'Àustria en ruta
** Campió d'Àustria en contrarellotge
* 2024
** Campió d'Àustria en contrarellotge

### Resultats al Giro d'Itàlia

* 2017. 78è de la classificació general
* 2018. 27è de la classificació general
* 2021. 42è de la classificació general

### Resultats a la Volta a Espanya

* 2019. 36è de la classificació general
* 2020. 9è de la classificació general

### Resultats al Tour de França

* 2020. 63è de la classificació general
* 2022. 53è de la classificació general
* 2023. 23è de la classificació general

## Referències

* ↑ «With Christoph Pfingsten, BORA – hansgrohe completes its roster for 2019». Bora-Hansgrohe. Denk Pro Cycling GmbH & Co. KG, 12-10-2018 [Consulta: 2 gener 2019]. Arxivat 2019-04-23 a Wayback Machine. «Còpia arxivada». Arxivat de l'original el 23 abril 2019. [Consulta: 25 octubre 2022].
* ↑ Ryan, Barry «2020 Team Preview: Bora-Hansgrohe». Cyclingnews.com. Future plc, 28-12-2019 [Consulta: 1r gener 2020].
* ↑ «Felix Großschartner set to join UAE Team Emirates». uaeteamemirates.com, 10-08-2022. [Consulta: 5 setembre 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Felix Großschartner a ProCyclingStats
# Vidni

Vidni (en rus: Видный) és un poble (un possiólok) del krai de Stàvropol, a Rússia, que el 2013 tenia 197 habitants. Pertany al districte rural de Blagodarni.

## Referències

* ↑ «Реестр нормализованных названий ранее существовавших географических объектов, зарегистрированных в АГКГН на 18/11/2010. Ставропольский край». Arxivat de l'original el 2017-07-31. [Consulta: 3 abril 2021].